**Uzsa Község Önkormányzata Képviselő-testületének 2/2023. (II. 3.) önkormányzati rendelete**

**a közszolgálati tisztviselők 2023. évi illetményalapjáról és illetmény kiegészítéséről**

Uzsa Község Önkormányzat Képviselő-testülete a Magyarország 2023. évi központi költségvetéséről szóló 2022. évi XXV. törvény 65. § (6) bekezdésében, valamint a közszolgálati tisztviselőkről szóló 2011. évi CXCIX. törvény 234. § (3)-(4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A rendelet hatálya a Lesenceistvándi Közös Önkormányzati Hivatalban (a továbbiakban: Hivatal) foglalkoztatott köztisztviselői jogviszonyban álló köztisztviselőkre terjed ki.

**2. §**

A képviselő-testület a Hivatalnál foglalkoztatott köztisztviselők illetményalapját 2023. évben 63.000,- Ft összegben állapítja meg.

**3. §**

A Hivatal érettségi vizsgával rendelkező közszolgálati tisztviselőit 20% mértékű illetménykiegészítés illeti meg.

**4. §**

A rendelet rendelkezéseit 2023. január 1-jétől kell alkalmazni.

**5. §**

(1) A rendelet 2023. február 4-én lép hatályba.

(2) A rendelet 2023. december 31-én hatályát veszti.

Táborosi László Dr. Benkő Réka Zsófia

polgármester jegyző

Kihirdetve: 2023. február 3.

Dr. Benkő Réka Zsófia jegyző

Általános indokolás

A képviselő-testület a költségvetési törvényben meghatározott illetményalap összegéről – saját önkormányzati forrása terhére – eltérően rendelkezhet.

Részletes indokolás

**Az 1. §-hoz**

A rendelet személyi hatályát tartalmazza.

**A 2. §-hoz**

Az illetményalap 2023. évi összegét tartalmazza.

**A 3. §-hoz**

Az illetménykiegészítés összegét tartalmazza.

**A 4. §-hoz**

A rendelet rendelkezéseinek alkalmazását tartalmazza.

**Az 5. §-hoz**

A rendelet hatályba lépéséről és hatályon kívül helyezéséről rendelkezik.